62023CO0768_INF
2025 m. balandžio 11 d. Teisingumo Teismo (septintoji kolegija) nutartis
Komisija / PB
(Byla C‑768/23 P)
„Apeliacinis skundas – Teisingumo Teismo procedūros reglamento 182 straipsnis – Viešasis paslaugų pirkimas – Sutarties skyrimo procedūros pažeidimai – Sprendimas susigrąžinti nepagrįstai išmokėtas sumas – Pagalbą gaunančios bendrovės administratorius – Galimybė susigrąžinti pagalbą iš ekonominės veiklos vykdytojo, gaunančio Europos Sąjungos lėšas, administratoriaus – Administracinė priemonė“
1.
Apeliacinis skundas – Pagrindai – Teisės klaida – Klaidingas vertinimas dėl piniginės prievolės, kuri gali būti pakeista į vykdomąjį dokumentą, nebuvimo – Ankstesniame sprendime išspręstas teisės klausimas – Akivaizdžiai pagrįstas pagrindas
(SESV 256 straipsnis; Teisingumo Teismo statuto 58 straipsnio pirma pastraipa; Tarybos reglamento Nr. 2988/95 4 ir 7 straipsniai ir Tarybos reglamento Nr. 1605/2002, iš dalies pakeisto Reglamentu Nr. 1995/2006, 103 straipsnis)
(žr. 32 ir 43–45 punktus)
2.
Apeliacinis skundas – Pagrįstu laikomas apeliacinis skundas – Apeliacinės instancijos teismo atliekamas ginčo nagrinėjimas iš esmės – Sąlyga – Bylos stadija, kai galima priimti sprendimą – Nebuvimas – Bylos grąžinimas nagrinėti Bendrajam Teismui – Apimtis – Likusios ieškinio dėl panaikinimo dalies atmetimas sprendime, dėl kurio pateiktas apeliacinis skundas – Minėto atmetimo motyvų neginčijimas apeliacinėje instancijoje – Pasekmė – „Res judicata“ galią turintis atmetimas – Neleidimas Bendrajam Teismui nagrinėti iš naujo
(Teisingumo Teismo statuto 61 straipsnio 1 dalis)
(žr. 49–51 punktus)
Rezoliucinė dalis
1.
Panaikinti 2023 m. spalio 4 d. Europos Sąjungos Bendrojo Teismo sprendimo PB / Komisija (T‑407/21, EU:T:2023:603) rezoliucinės dalies 1 punktą.
2.
Grąžinti bylą Europos Sąjungos Bendrajam Teismui nagrinėti iš naujo tiek, kiek ji susijusi su 2021 m. gegužės 5 d. Komisijos sprendimo C(2021) 3338 final dėl 5038737,86 euro ir palūkanų, kurias turi sumokėti [konfidencialu] (
1
) bendrovės administratorius, išieškojimo panaikinimu.
3.
Atidėti bylinėjimosi išlaidų klausimo nagrinėjimą.
(
1
)	Konfidencialūs duomenys neskelbiami.